recursal/SuperWikiNEXT-32B huggingface dataset:
**Guillaume Budé** (født 26. januar 1467 i Paris, død 22. august 1540) var en fransk humanist. Han er også kjent under det latinske navnet **Budaeus**.

Liv og virke
------------

### Bakgrunn

Budé stammet fra en familie av kongelige tjenestemenn, som var opptatt i adelsstanden under Karl VI. Guillaumes far var Jean Budé (død 1502). og moren Catherine Le Picart. Faren var en stor bibliofil. Han dro til universitetet i Orléans for å studere jus, men velstående som han var tok han ikke dette særlig på alvor, og levde et liv i latskap og nytelse. 

Han begynte ikke å studere for alvor før han var 24 år. Etter å ha studert sivilrett, ble han notar og kongelig sekretær. Han samlet seg en så stor lærdom at Erasmus fra Rotterdam kalte ham «Frankrikes vidunder». 

### Humanistisk virke

*Libri V de Asse et partibus ejus*, 1522
I 1513 ble han kalt til Roma av pave Leo X for å lede Pontificio Collegio Greco der. 

Etter at Frans I overtok tronen, nærmet han seg hoffet for å tale lærdommens og filologiens sak. Ved å gå inn for opprettelsen av en skole hvor det ville bli undervist i gresk, latin og hebraisk ga han støtet til opprettelsen av *Collège de France*, som ble stiftet av kong Frans i 1530. I 1522 utnevnte Frans ham til forstander for det kongelige biblioteket i Fontainebleau.

Budé er først og fremst kjent som hellenist. På oppfordring av Erasmus fra Rotterdam utførte han en samling av leksikografiske noter som lenge var hovedverket for den som ville studere gresk i Frankrike. Han sto i forbindelse med berømte samtidige som Thomas More, Pietro Bembo, Étienne Dolet, Rabelais og Erasmus fra Rotterdam.

Til ære for Budé ble *Association Guillaume Budé* opprettet i 1917. Denne foreningen har til formål å fremme de humanistiske fagene i Frankrike, og utgir en samling av tospråklige latinsk-franske og gresk-franske tekster, som gjerne kalles *Budés*.

Referanser
----------

1. 1 2   Contemporaries of Erasmus (vol. 1)[Hentet fra Wikidata]
2. ↑   Gemeinsame Normdatei, besøkt 14. desember 2014[Hentet fra Wikidata]
3. ↑   Gemeinsame Normdatei, besøkt 31. desember 2014[Hentet fra Wikidata]
4. ↑   Mathematics Genealogy Project, www.genealogy.math.ndsu.nodak.edu, verkets språk engelsk, besøkt 8. august 2016[Hentet fra Wikidata]
5. ↑   Mathematics Genealogy Project, www.genealogy.math.ndsu.nodak.edu, verkets språk engelsk, besøkt 10. august 2016[Hentet fra Wikidata]
6. ↑  W. Heinse, Aufzeichnungen 1768–1783: Kommentar zu Band 1, München, 2005, S. 692.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** MGP **·** NLA **·** NKC **·** ICCU **·** BNE **·** CiNii
 |
**Kari Thu** (født 11. februar 1939 på Buøy i Stavanger) var Stavangers første kvinnelige ordfører (H) fra 1982 til 1988.

Da hun var to år gammel flyttet hun med sine foreldre til Hundvåg. Kari var enebarn og bodde lenge sammen med sin mor da faren seilte i utenriksfart. Det hadde også sine fordeler. Ni år gammel fikk hun blant annet være med ham på en tur til New York. 

Kari Thu utdannet seg til lærer, og arbeidet først på Buøy og siden på Hundvåg fram til 1978. I 1972 ble hun valgt inn i bystyret for Høyre. I 1978 ble hun kommunalråd sammen med Hilmar Egeli og Halvor Hjertvik, de første kommunalrådene i Stavanger.

Det vakte en smule oppsikt da Kari Thu i 1982 ble utnevnt til ordfører i Stavanger. Hun overtok etter Arne Rettedal som ble kommunalminister. I sin ordførerperiode arbeidet hun aktivt for å forsvare Stavangers posisjon som «oljehovedstad» og samtidig bevare byens særpreg. Økonomien for kommunen i denne perioden var god, noe skoler, barnehager, kirker og bydelshus nøt godt av. 

I denne perioden kom også Konserthuset, Stavanger kulturhus på Sølvberget og Musikk-konservatoriet med musikkskolen. I 1988 overtok Leif Måsvær som ordfører. I 1990 ble Kari Thu utnevnt til reiselivssjef i Rogaland.

Referanser
----------

1. ↑  Kari Thu Arkivert 2017-03-12, hos Wayback Machine. - hoyre.no
2. ↑  Kari Thu Arkivert 12. mars 2017 hos Wayback Machine. .- NSD Forvaltningsdatabase. Besøkt 10. mars 2017

|  |  |  |
| --- | --- | --- |
| Forgjenger:**Arne Rettedal** | **Stavangers ordfører**(1982–1988) | Etterfølger:**Leif Måsvær** |
Tavastehus slott 2004
**Tavastehus slott** *(Hämeen linna)* ble etablert av Birger jarl rundt 1250, rett etter at han vendte tilbake til Sverige fra korstoget i Tavasterland i Finland. Stedsnavnet Tavastehus opptrer første gangen i historiske nedtegnelser fra 1308.

Slottet ligger i sentrum av dagens by Tavastehus. Det ligger ved innsjøen, men da det ble bygget lå det på en øy.

Stedet har sannsynligvis også tidligere hatt befestninger, og i nærheten har man funnet spor etter en handelsplass fra 800-tallet. Befestningen hadde først et sentralt kastell av gråstein, senere ble den omgitt av en ringmur med tre tårn. Her ble det i hovedsak benyttet tegl. På slutten av 1200-tallet ble kastellet bygget om til en borg. I middelalderen ble festningen bygget om det bolig for slottshøvedsmannen.

Festningen ble brukt som fengsel i perioden 1837–1972.

Tavastehus slott på slutten av 1600-tallet
Tavastehus slott i FinlandTavastehus slottTavastehusTavastehus slott i Finland

Eksterne lenker
---------------

* (fi) Offisielt nettsted Rediger på Wikidata

* (sv) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Häme Castle – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
Hovdehytta
**Hovdehytta** er en turisthytte på Furuåsen i Vestmarka, nær Solli i Asker kommune. Hytta ligger på om lag 450 moh. og har fantastisk utsikt over Asker og området rundt Oslofjorden. Den drives i dag av DNT. Hovdehytta nås enklest fra utfartsparkeringen på Solli i Asker.

Hovdehytta ble bygget av slakter Thoralv Hovde fra Asker i 1921. I 1957 overtok Luftforsvaret hytta, til militært bruk som «luftvakthytte». I 2005 la Forsvaret hytta ut for salg. Asker kommune ble tilbudt hytta til takst som var 110 000 kr, men takket nei. Hytta ble dermed tilbudt private kjøpere, og det kom inn 149 bud. Askers innbyggere protesterte mot at ikke kommunen sørget for å gjøre denne hytta offentlig tilgjengelig, og det endte med at kommunen likevel kjøpte den, men da for kr 218 615.

I 2006 solgte kommunen hytta videre til DNT Oslo og Omegn for samme beløp. En forutsetning for kjøpet var at DNT skulle ruste opp hytta og gjøre den tilgjengelig for almenheten. Asker turlag, som er DNTs lokallag i Asker, sto så for en omfattende oppgradering av hytta. Hovdehytta ble høytidelig åpnet som DNT-hytte 29. september 2007.

Referanser
----------

1. ↑  «Hovdehytta på ut.no». Den Norske Turistforening. Besøkt 22. mars 2020.
2. ↑  «Utsiktstur til Hovdehytta». Budstikka. 15. juli 2017. Arkivert fra originalen 22. mars 2020. Besøkt 22. mars 2020.
3. ↑  «Turbeskrivelse på ut.no». Den Norske Turistforening. Besøkt 22. mars 2020.
4. ↑  «Hovdehytta i Markadatabasen». Skiforeningen. Besøkt 29. mars 2020.
5. ↑  «Til hytta med panoramautsikt». Budstikka. 2. oktober 2007. Arkivert fra originalen 22. mars 2020. Besøkt 22. mars 2020.
**Grand Bahama Development Company Ltd.** er et eiendomsselskap opprettet i 1961. Selskapet har tilbudt investering i eiendom på Bahamas til utenlandske investorer. Selskapet ble ved etablering i realiteten kontrollert av personer knyttet til organisert kriminalitet, den mest prominente av disse var Meyer Lansky, en russisk jøde med tette bånd til den italienske mafiaen. Etter avsløringer om båndene til økonomisk kriminalitet ble eierskapet flyttet til et stråselskap Filippinene.

I 1970 startet selskapet markedsføring også mot norske investorer som ble lokket med 100 % skattefrihet. Virksomheten ble koordinert av britiske Terry Moulton og den unge trønderen Helge Normann, og i løpet av tre år ble det vervet flere hundre norske investorer. Millioner av kroner ble overført gjennom ulovlig valutasmugling via to britiske selskaper, og etter at Bergens Tidende hadde satt kritisk søkelys på virksomheten i 1973, grep Norges Bank inn sammen med norsk politi og stanset virksomheten. Et større antall investorer ble bøtelagt, mens Normann ble dømt til fengsel i 90 dager hvorav 30 dager ubetinget.

Terry Moulton forsøkte seg igjen et par år senere på å lokke norske investorer med 20 % årlig avkastning. Helge Normann skulle senere gjøre seg kjent gjennom utbredelse av en rekke pyramidelignende selskaper.

Referanser
----------

1. ↑  Alan A. Block & Patricia Klausner. «Masters of paradise island: Organized crime, neo-colonialism, and the Bahamas». *Dialectical Anthropology*.
2. ↑  «Valutasmuglere med egen agent i Rogaland». *Rogalands Avis*. 16. mars 1974.
3. ↑  «Hvitsnippforbrytere i Stavanger må punge ut». *Rogalands Avis*. 13. februar 1975.
4. ↑  «Nordmenn som kjøpet tomter valutasmuglere». *Bergens Tidende*. 17. februar 1973.
5. ↑  «Mafiaen solgte tomter i Bergen». *Bergens Tidende*. 24. september 1974.
6. ↑  «Bøter på opptil 35000 kroner». *Rogalands Avis*. 27. juni 1974.
7. ↑  «Dømt for valutasmugling». *Rogalands Avis*. 7. januar 1976.
8. ↑  «Tidligere valutasmugler gjør nye framstøt i Norge». *Sarpsborg Arbeiderblad*. 12. mai 1976.
9. ↑  «Bi-konkursen surrer videre». *VG*. 5. desember 1985.
10. ↑  «- Ikke noe pyramide-selskap». *Adresseavisen*. 13. mars 2005. Arkivert fra originalen 28. desember 2017. Besøkt 20. juli 2021.
11. ↑  «- Dette ligner på en pyramide». *E24*. 7. mai 2012.
Filharmonies gårdsplass Foto: Jakub Zasina 
**Arthur Rubinstein filharmoni i Łódź** (polsk **Filharmonia Łódzka im. Artura Rubinsteina**) ble grunnlagt av Tadeusz Mazurkiewicz som Symfoniorkesteret i Łódź (*Łódzka Orkiestra Symfoniczna*). Den første konserten ble holdt den 17. februar 1915. Orkesteret er etter Filharmonia Narodowa Polens eldste faste orkester. 

Łódź-filharmonien i dag
I begynnelsen hadde orkesteret intet fast sete. Konsertene ble blant annet holdt i Det store teater, Ignacy Vogels konsertsal, Stanisław Staszic’ park, Helenów-parken og i hagen til Hotel Grand. I 1948 flyttet orkesteret til en nyrestaurert Ignacy Vogels konsertsal (bygd i 1886) ved Dzielna-gaten (i dag Gabriel Narutowicz’ gate). På grunn av sin dårlige tekniske tilstand ble bygningen revet i 2000. En ny, moderne filharmoni ble bygd på samme sted i 2004. I mellomtiden holdt orkesteret til Piotrkowska-gaten 243, og gjestespilte i St. Matteus kirke.

Den nye filharmonibygningen har fått et noe teknologisk preg med blant annet panoramiske heiser, glassvegger og elliptiske trapphus etter tegninger av Romuald Loegler fra Kraków. Glassfasaden er myket opp med en bue som knytter an til den gamle konsertsalen. Filharmonien har en stor, effektfull hovedsal med ypperlig akustikk og 800 sitteplasser samt en kammersal. 

Filharmoniorkesteret har gjort et titalls plateinnspillinger for både polske og utenlandske platekompanier. Det har gjestet verdenskjente musikere og dirigenter som Arthur Rubinstein, Henryk Szeryng, David Ojstrakh, Svjatoslav Richter, Mstislav Rostropovitsj, Krystian Zimerman, Witold Małcużyński, Sergej Kusevitskij, Dean Dixon, Hermann Abendroth og Stanisław Skrowaczewski.

Eksterne lenker
---------------

* (pl) Offisielt nettsted Rediger på Wikidata

* (en) Filharmonia Łódzka – kategori av bilder, video eller lyd på Commons Rediger på Wikidata
* (en) Filharmonia Łódzka på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz
 |
**Kari Slaatsveen** (født 15. september 1963) er en norsk journalist, underholder og radioskaper. Hun var ansatt i NRK mellom 1989-2017 og står bak radioprogram som *Irma 1000*, *Holger Nielsens metode* på NRKP3, *Kveldsmat*, *Englefjes*, *Helgeland*, *NRKP1, samt Fru Larsen* og *Kari og Silje, hvem ellers?* på NRK P13.

Hun var i flere år fast deltaker på Rødt parti Løvebakken på NRK1, hun har vært med i *20 spørsmål* og hun har ledet *Reiseradioen* på NRKP1.

Slaatsveen vokste opp på Nesodden og Eidsvoll i Akershus. Hun har utdanning fra Universitetet i Oslo og fra Journalisthøgskolen. Hun begynte i NRK Radio i 1989 og ble kjent sammen med Barbara Jahn skapte radiohistorie med P3-programmet *Irma 1000* i 1993. Etter dette har hun også hatt suksess med morgensendingen *Holger Nielsens metode* på P3. 

I 2004 ledet hun TV-serien *Mellom nytelse og smerte*. Serien ble vist i flere land og vant «The City of Basel Prize» for verdens beste skole- eller undervisningsfjernsynsprogram for 2004.

Kari Slaatsveen ble kåret til *Årets programleder i radio* i 2005 og fikk Riksmålsforbundets Lytterpris i 2006.

Slaatsveen har i flere år skapt sceneforestillinger sammen med Ingrid Bjørnov, flere av dem i samspill med Kringkastingsorkesteret og dirigent Christian Eggen. Slaatsveen og Bjørnov har også laget forestillingen Julesanatoriet, som dukker opp med jevne mellomrom.

Referanser
----------

1. ↑   snl.no[Hentet fra Wikidata]

Eksterne lenker
---------------

* (en) Kari Slaatsveen på Internet Movie Database Rediger på Wikidata
* (no) Presentasjon på nrk.no
* (no)
* (no)
* (no)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** SUDOC
 |
**Norsk Munnspillforum** (NMf) er en landsomfattende og en frivillig organisasjon for utøvere på kromatisk munnspill i Norge. Forumet ble formelt stiftet 30.07 1987. NMf arrangerer årlig munnspillseminar på ulike steder i landet. 

I 2015 teller NMf ca. 110 medlemmer, herav noen utenlandske utøvere. 

Norsk Munnspillforum er medlem av **Norsk Musikkråd** og **Musikkens studieforbund**. 

Norsk Munnspillforum (NMf) er en organisasjon for utøvere på kromatisk munnspill med repertoar innen klassisk musikk, folkemusikk/viser og moderne stilarter. NMf skal være et koordinerende organ for munnspillinteresserte fra hele landet og arbeide spesielt for å formidle og spre informasjon mellom medlemmene, formidle egnet notemateriell til medlemmene, og stimulere lokale munnspillmiljø, også innen andre sjangere enn de som allerede er nevnt. 

Frem til fylte 25 år kan man delta på munnspillseminar første gang uten å betale seminaravgift, men bør være medlem. Deltakelse på seminar ut over dette skjer til halv pris frem til fylte 25 år. 

Deltakere under 25 år kan også søke om å få tildelt reisetilskudd. Søknaden sendes styret.

Æresmedlemmer
-------------

Æresmedlemmer i Norsk Munnspillforum: 

* Tommy Reilly
* Sigmund Groven
* Berit Pollestad
* Georg Pollestad
* Tore Reppe
* Vegard Austli Kjøsnes

Eksterne lenker
---------------

* (no) Offisielt nettsted Rediger på Wikidata
* (no) Norsk Munnspillforum på Facebook Rediger på Wikidata
Jarlen av Spencers våpen.
John Spencer, 1. vicomte Spencer og 1. jarl Spencer, av Thomas Gainsborough
**Jarl av Spencer** er en adelstittel i Storbritannia.

Generelt
--------

Tittlen *jarl av Spencer* ble opprettet den 1. november 1765 for John Spencer, 1. vicomte Spencer, som var oldebarn av John Churchill, 1. hertug av Marlborough. Han hadde den 3. april 1761 mottatt tittelen *Viscount Spencer of Althorp in the County of Northamptonshire* og tittelen *Baron Spencer of Althorp, of Althorp in the County of Northamptonshire*.

Den fremtidige 6. jarl Spencer ble den 19. desember 1905 gjort til *Viscount Althorp, of Great Brington in the County of Northamptonshire*.

Den eldste sønnen med arverett til tittelen som jarl benytter høflighetstittelen vicomte Althorp.

Jarlene av Spencers sete er Althorp i Northamptonshire. Familiens eiendommer innbefatter større landeiendommer i andre deler av landet, slik som landsbyen North Creake i Norfolk.

Diana, fyrstinne av Wales var den yngste datter av John Spencer, 8. jarl Spencer.

Liste over vicomter Spencer (1761)
----------------------------------

* John Spencer, 1. vicomte Spencer (1734–1783) (gjort til jarl Spencer i 1765)

Liste over jarler av Spencer (1765)
-----------------------------------

* John Spencer, 1. jarl Spencer (1734–1783)
* George Spencer, 2. jarl Spencer (1758–1834)
* John Spencer, 3. jarl Spencer (1782–1845)
* Frederick Spencer, 4. jarl Spencer (1798–1857)
* John Spencer, 5. jarl Spencer (1835–1910)
* Charles Spencer, 6. jarl Spencer (1857–1922)
* Albert Spencer, 7. jarl Spencer (1892–1975), farfar til Diana, fyrstinne av Wales
* John Spencer, 8. jarl Spencer (1924–1992), far til Diana, fyrstinne av Wales
* Charles Spencer, 9. jarl Spencer (født 1964), bror til Diana, fyrstinne av Wales

Forventet arving: Louis Spencer, vicomte Althorp (født 13. mars 1994)

Se også
-------

* Diana, fyrstinne av Wales
* Liste over høyadelstitler i Storbritannia
**Norsk organisasjon for jegere og skyttere** (**NOJS**) arbeider for å knytte sammen jegere, skyttere og våpeneiere i Norge med formål om å skape et komplett og inkluderende skyttermiljø, samt bevare norske jakt- og skyttertradisjoner. Organisasjonen driver diskusjonsforumet Kammeret.no hvor jegere og skyttere kan dele kunnskap og erfaringer. Videre driver de rekruttering, utdanning og opplæring for jakt og skyting, og ønsker å spre positiv informasjon, kunnskap og gode holdninger rundt jakt og skyting for å skape begeistring blant befolkningen.

NOJS er høringsinstans for justis- og beredskapsdepartementet, og en viktig del av samarbeidet mellom skytterorganisasjonene og våpenbransjen i forbindelse med den nye våpenloven. I saker NOJS mener er prinsipielt viktige for lovlydige norske våpeneiere har de bidratt med økonomisk bistand til juridisk hjelp.

Se også
-------

* Liste over skytterorganisasjoner

Referanser
----------

1. ↑  Om NOJS - Norsk Organisasjon for Jegere og Skyttere

Eksterne lenker
---------------

* Kammeret.no
* NOJS på Facebook
* NOJS på Twitter
Tittelen **Jarl av Inverness** er en britisk adelstittel som har blitt skapt flere ganger, hver gang som en tilleggstittel for et medlem av den britiske kongefamilien. Den ble først skapt i 1801 som en tilleggstittel for prins Augustus Frederick, hertug av Sussex, sjette sønn av Georg III – før den ble fjernet i 1843. Sussex sin andre kone (som han giftet seg med i strid med loven) ble gitt tittelen hertuginne av Inverness, som ble fjernet ved hennes død i 1873.

Den neste skapelsen var for prins Georg, andre sønn av Edvard VII, som en tilleggstittel til hertugdømmet av York. Da prinsen ble konge i 1910, og tok over etter sin far, ble titlene innlemmet i kronen.

Tittelen ble igjen skapt i 1920 som en tilleggstittel for prins Albert, andre sønn av Georg V, som også skapte hertug av York på samme tidspunkt. Tittelen ble innlemmet i kronen da York tok over for sin bror i 1936 for å bli Kong Georg VI.

Til slutt ble tittelen skapt, for fjerde gang, i 1986 som en tilleggstittel for dronning Elisabeth IIs andre sønn, prins Andrew, hertug av York.

Jarler av Inverness, første skapelse (1801)
-------------------------------------------

* Augustus Frederick, hertug av Sussex (1773–1843)

Jarler av Inverness, andre skapelse (1892)
------------------------------------------

* Prins Georg, hertug av York (1865–1936), innlemmet i kronen i 1910

Jarler av Inverness, tredje skapelse (1920)
-------------------------------------------

* Prins Albert, hertug av York (1895–1952), innlemmet i kronen i 1936

Jarler av Inverness, fjerde skapelse (1986)
-------------------------------------------

* Andrew, hertug av York (født 1960)
**Melvin Taylor** (født 13. mars 1959 i Jackson, Mississippi) er en amerikansk blues- og jazz-gitarist.

I ungdomsårene grunnla Taylor bandet *The Transistorer*, et band som ble forvaltet av hans fremtidige svigerfar, og som spilte populærmusikk fra 1970-tallet på forskjellige talent-show og på nattklubber.[] Etter at The Transistors brøt opp i 1980, har Taylor viet det meste av sin oppmerksomhet til å spille blues i Chicagos West Side-klubber.[]

I løpet av andre halvdel av 1980-tallet sluttet han seg til klubbene Pinetop Perkins og The Legendary Blues Band som han hadde en ett år lang Europa-turné sammen med, og siden slutten av 1980-tallet har han vært på regelmessige turer i Europa med sin egen musikkgruppe, der de blant annet har åpnet konserter for BB King, Buddy Guy og Santana.[]

Taylors innspillinger omfatter de to første som han spilte inn for ett fransk plateselskap: Blues on the Run, opprinnelig innspilt i 1982, og Playing Blues for You fra 1984. Da han kom tilbake i USA fra Europa, signerte Taylor en kontrakt med Evidence Music og han spilte inn flere sanger sammen med blant annet John Snyder, Melvin Taylor og The Slack Band som han også skrev flere låter sammen med. Sent i 1996 spilte han inn sitt andre amerikanske album, Dirty Pool. 

Han deltok på Kongsberg Jazzfestival i 2002.

Referanser
----------

1. ↑   Social Networks and Archival Context, SNAC Ark-ID w6qg1317, besøkt 9. oktober 2017[Hentet fra Wikidata]

Portal: Jazz

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data)
 |
Arboretet på Milde, Bergen, Hordaland Foto: Frode Inge Helland 
Høstfarger ved Westonbirt Arboretum, Gloucestershire, England
**Arboret** (fra latin *arboretum*, «beplantning av trær», avledet av *arbor*, «tre») er en systematisert samling av trær og busker, som dyrkes på friland med sikte på forskning, undervisning og utprøving av planter i norsk klima. Samtidig skal det være til glede, gi naturopplevelser og stimulere til økt interesse for naturfag og botanikk.

Formålet med plantingen kan være å samle inn, bevare og presentere ulike treslag. Ofte kombineres formålene, plantene kan studeres på ulike måter samtidig som ulike sorter bevares og vises frem for en opplevelse av mangfold. Beplantningen kan være en samling i seg selv eller være en del av en botanisk hage.

Treslagene kan plantes i enkeltstående eller gruppebevoksninger, og samlingen kan være vitenskapelig arrangert eller ordnet etter et annet prinsipp, for eksempel geografisk opprinnelse. Noen samlinger kan fokusere på utenlandske treplanter, såkalte eksotiske, men andre samlinger kan fokusere på treslag fra et bestemt område eller klima. Det finnes også arboreter som fokuserer på en spesiell type tre, for eksempel bartrær.

Arboretet på Milde ved Bergen er en botanisk hage med hovedvekten på forskning av trevekster. Rogaland Arboret er en stor samling av både vanlige og uvanlige busker og trær fra hele verden, og hele området dekker et areal på hele 700 dekar.

I Sverige er det arboreter for forskningsformål, for eksempel i Alnarpsparken. Parken er mykologisk interessant, da det er over 25 rødlistede sopparter og er også et rikt flaggermushabitat med rundt ti observerte arter. Det finnes også en rekke private arboreter som eksempelvis Linderslund Arboret i Skåne.

Danmarks nasjonalarboret ligger i Hørsholm og ble opprettet i 1936 som en avdeling av Landbohøjskolen.

Referanser
----------

1. ↑  «arboret», *NAOB*
2. ↑  «Arboretet og Botanisk hage», *UiB*
3. ↑  Rogaland Arboret, *Rogalandarboret.no*
4. ↑   Alnarpsparken, *Naturskyddsforeningen.se*. Arkivert fra originalen den 14. juli 2014
5. ↑  
Antall flaggermusarter i parken ser ut til å gå ned, trolig pga en nedgang i insekter, iht, i henhold til Rune Gerell & Karin Gerell Lundberg, Övervakning av fladdermöss i Skåne - Fladdermusfaunan på 20 platser i Skåne 2003, Länsstyrelsen i Skåne län, ISSN 1402-3393, s. 10.

Eksterne lenker
---------------

(en) Category:Arboreta – galleri av bilder, video eller lyd på Commons


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** GND **·** LCCN **·** BNF **·** BNF (data) **·** NKC
 |
Charles Ponzi, 1920
**Charles Ponzi** (opprinnelig *Carlo Pietro Giovanni Guglielmo Tebaldo Ponzi*, født 3. mars 1882 i Parma i Italia, død 18. januar 1949 i Rio de Janeiro i Brasil) var en forretningsmann og svindler. Han ble født i Italia, men bodde det meste av sitt liv i USA.

På 1920-tallet startet Ponzi et investeringsbedrageri der potensielle investorer ble forespeilet avkastning på 50 % på 45 dager eller 100 % avkastning på 90 dager. Avkastningen ble betalt med nye medlemmers innskudd, noe som gjorde at svindelen kunne pågå i flere år. Til slutt var en kollaps uunngåelig, og Ponzi ble arrestert og idømt 5 års fengsel hvorav han sonet tre og et halvt år.

Det antas at Ponzi var inspirert av William Miller som gjennomførte en lignende svindel i 1899. Ponzi fikk imidlertid langt større oppmerksomhet for sitt bedrageri, og i mangel av dekkende begreper ble denne typen svindel kalt Ponzi-svindel, et begrep som fortsatt er i bruk.

Referanser
----------

1. ↑   Ponzi, Charles (03 March 1882–17 January 1949), financial scam artist, besøkt 9. oktober 2017[Hentet fra Wikidata]
2. 1 2   Find a Grave, Find a Grave 15177890, besøkt 9. oktober 2017[Hentet fra Wikidata]
3. ↑  Business & Finance: Ponzi Payment Arkivert 12. august 2013 hos Wayback Machine. Time

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** SUDOC
 |
**Norsk Naturskadepool** er kontaktledd mellom den norske forsikringsbransjen og Statens naturskadefond, som yter erstatning i tilfeller der det ikke er adgang til å forsikre seg mot skader ved en alminnelig forsikringsordning. Norsk Naturskadepool utligner naturskadeerstatning mellom forsikringsselskapene som tegner brannforsikring i Norge. Ordningen administreres av Finansnæringens Hovedorganisasjon.

Virksomheten til Norsk Naturskadepool er hjemlet i naturskadeforsikringsloven av 16. juni 1989 nr. 70.

Norske forsikringsselskaper som tegner brannforsikring er pålagt å også tegne naturskadeforsikring, noe som innebærer at skadeforsikringsselskapene også må erstatte naturskader. Disse skadeforsikringsselskapene må være medlemmer av Norsk Naturskadepool.

Forsikringsselskapene krever inn naturskadepremie fra sine kunder og utbetaler naturskadeerstatning etter skader. Norsk Naturskadepool ivaretar reassuransedekningen av naturskadepremien på vegne av medlemsselskapene. Forsikringstakeren forholder seg til sitt eget forsikringsselskap ved tegning av forsikring og ved skadeoppgjør.

Naturskadeforsikringen dekker skader som skyldes storm, flom, skred, stormflo, jordskjelv eller vulkanutbrudd. Alle bygninger og løsøre som det har blitt tegnet brannforsikring for er gjennom ordningen automatisk forsikret mot naturskade.

Naturskadeforsikringen omfatter ikke motorvogn, småbåter, skip og en del andre objekter. Erstatningen for slike objekter avhenger av den ordinære forsikringsdekningen.
Per 31. mars 2010 var det anmeldt naturskader for 165 MNOK for skadeårgangen 2009.

Referanser
----------

1. ↑  Bakgrunnsinformasjon om poolordningen Arkivert 18. september 2012 hos Wayback Machine.
2. ↑  Forskrift om instruks for Norsk Naturskadepool § 15
3. ↑  Årsberetning for 2010 Arkivert 26. november 2013 hos Wayback Machine. (PDF)
4. ↑  Forskrift om instruks for Norsk Naturskadepool
5. ↑  Årsberetning Norsk naturskadepool 2009,p. 2[*død lenke*]
6. ↑  Lovdata – Naturskadeforsikringsloven
7. ↑  NFT – Norsk Naturskadepool – en modell for Europa[*død lenke*]
8. ↑  Hjemmeside for Norsk Naturskadepool
9. ↑  Årsberetning Norsk naturskadepool 2009,p. 3[*død lenke*]

|  |  |
| --- | --- |
| Oppslagsverk/autoritetsdata | Brønnøysundregistrene
 |
Michigans flagg
**Michigans flagg** er blått og har delstatens våpen i midten. Flagget ble innført 1. august 1911.

Michigans flagg ble fastsatt samtidig med våpenet. Våpenet baserer seg på eldre segl for delstaten. Våpenskjoldet viser en naturalistisk scene der en våpenbærende pioner, et symbol på viljen til å forsvare delstaten, står på en bredde med en oppadgående sol i bakgrunnen. Mottoet i skjoldhodet lyder *tuebor* ("jeg forsvarer") og viser også til forsvarsvilje. Skjoldet er flankert av en elg og en hjort. Over skjoldet finnes en amerikansk ørn og mottoet *e pluribus unum* ("av mange, en"). Mottoet under skjoldet er delstatens offisielle og lyder *Si Quaeris Peninsulam Amoenam Circumspice*, noe som kan oversettes til "om du søker en behagelig halvøy, se rundt deg". 

Michigans flagg er, som flere andre amerikanske delstatsflagg, basert på militære forbilder. De første hærfanene i delstaten var blå med delstatens segl i midten. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Kentucky, Indiana, Maine, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Éamonn Ceannt** (født **Edward Thomas Kent** den 21. september 1881 i Glenamaddy i Ballymore i grevskapet Galway, død 8. mai 1916) var en irsk nasjonalist. Han spilte en sentral rolle i påskeopprøret, og ble henrettet for dette.

Liv og virke
------------

### Bakgrunn

Ceannt ble født i grevskapet Galway noe nord på Irlands vestkyst, som ett av syv barn. Hans far arbeidet i Royal Irish Constabulary, og da han gikk av med pensjon i 1892 flyttet familien til Dublin. 

### Nasjonalistisk aktivist

Den unge Ceannt ble interessert i den nasjonalistiske bevegelsen. Han gikk inn i Gaelic League, skiftet til den irske formen av navnet sitt, og lærte seg å spille uilleannfløyte så godt at da pave Pius X besøkte Irland med en gruppe eldre irske prester som hadde levd i eksil opptrådte Ceannt for paven. Av yrke var han regnskapsfører for Dublin Corporation (det vil si byadministrasjonen). 

Omkring 1913 gikk han inn i Irish Republican Brotherhood (IRB), og han ble en av grunnleggerne av Irish Volunteers. Som en av de som var medlem av begge organisasjoner ble han med i planleggingen av påskeopprøret i 1916, og som medlem av IRBs militære råd ble han en av de syv som signerte påskeproklamasjonen. Han ble kommandant for 4. bataljon av Volunteers, og ble under opprøret stasjoner ved South Dublin Union og Marrowbone Lane Distillery med i overkant av hundre mann under sin kommando. Hans nestkommanderende var Cathal Brugha og W.T. Cosgrave. Enheten ble involvert i harde kamper, men overgav seg ikke før de mottok kapitulasjonsordren fra Pádraig Pearse. Ceannts stilling var en av bare to som ikke ble tatt før overgivelsen; den andre var Eamon de Valeras stilling ved Boland's Mill. 

Ceannt ble satt i Kilmainham fengsel, og stilt for krigsrett hvor han ble dømt til døden. Han ble henrettet ved skyting den 8. mai 1916, 34 år gammel.

Referanser
----------

1. ↑   Dictionary of Irish Biography, Dictionary of Irish Biography-ID 001581[Hentet fra Wikidata]
2. ↑   Find a Grave, oppført som Eamonn Ceannt, Find a Grave 4273, besøkt 9. oktober 2017[Hentet fra Wikidata]
3. ↑   opwdublincommemorative.ie[Hentet fra Wikidata]

Litteratur
----------

* William Henry: *Supreme Sacrifice: The Story of Eamonn Ceannt*, Mercier Press, 2005

  


|  |  |
| --- | --- |
| Oppslagsverk/autoritetsdata | Dictionary of Irish Biography **·** Geni **·** VIAF **·** GND **·** LCCN **·** ISNI
 |
Kirken Marias beskyttelse og inngripen i Fili
**Fili** (russisk: Фили́) var en tidligere forstad, nå et område i den vestlige delen av Moskva, Russland, kjent for hendelsene i september 1812, etter slaget ved Borodino. Landsbyen lå mellom Moskva-elven og Poklonnaya-høyden i nærheten dagens Fili stasjon på Moskvas Metro og den bevarte Forbønnskirken.

Den første omtale av Fili er datert 1627. Fra 1689 var Fili, Kuntsevo, og de tilstøtende bosetninger eid av Lev Naryshkin, bror av Tsarina Natalia Naryshkina. I 1694 fullførte han byggingen av Forbønnskirken med donasjoner fra Peter I av Russland. Stilen er nå kjent som Naryshkin barokk. Naryshkin etablerte også en ny Fili landsby, nærmere dagens - Prospekt. den gamle Fili ble pusset opp som hans personlige eiendom.
Etter slaget ved Borodino (7. september 1812) trakk den russiske hæren seg tilbake østover og slo leir i nærheten Fili 12. september. Et militært råd ledet av general Kutuzov samlet seg i en trehytte i Fili. Til tross for protester fra unge generaler insisterte Kutuzov på sin plan om å forlate Moskva for å redde restene av den russiske hæren. De marsjerte gjennom Moskva 14. september etterfulgt av Murats vanguard.

Fili ble tungt industrialiserte mellom 1900 og 1930-tallet, og i 1926 hadde Fili 396 husholdninger og 1342 innbyggere. I 19 ble territoriet annektert av Moskva by. En viktig virksomhet i Fili er Khrunichev flyfabrikk. Den første fase ble bygget før Første verdenskrig av Roman Klein. På 1920-tallet ble den omdøpt til State Aircraft Plant Nr. 7. Det ble kjøpt tysk teknologi i et joint venture med Junkers og bygget lokale kopier av Junkers K30 bombefly som ble vesentlig endret senere. I 1926 bygde de Zavod 22, det flyet som Tupolev ble utviklet fra.

|  |  |
| --- | --- |
| Oppslagsverk/autoritetsdata | GeoNames
 |
**Arbejdsmarkedets Erhvervssikring**, tidligere **Arbejdsskadestyrelsen**, er et dansk direktorat som treffer avgjørelser i saker om yrkesskader i Danmark. Etaten er underlagt Beskæftigelsesministeriet, og ble opprettet i 1989. 

Arbejdsmarkedets Erhvervssikring har ansvaret for å vurdere om en skade eller en sykdom kan anerkjennes som en yrkesskade. Hvis det blir fastslått at det foreligger en yrkesskade, skal etaten fastsette den eventuelle erstatningen som skal utbetales til den skadede. Direktoratet behandler i tillegg saker om ekstra utdannelsesstøtte til studenter med fysisk eller psykisk funksjonshemming, og veileder i saker om tapt ervervsevne og mén påført utenfor arbeidsplassen.

Historikk
---------

Fra 1989 til 2016 het direktoratet Arbejdsskadestyrelsen.

### Ledere

Fra august 1999 var Anne Lind Madsen.direktør for Arbejdsskadestyrelsen. Fra juni 2014 var Merete Agergaard etatens øverste leder.

### Saksmengde

Før 2014 behandlet Arbejdsskadestyrelsen ca. 60 000 saker i året, og traff ca. 130 000 avgjørelser. Saker som Arbejdsskadestyrelsen hadde avgjort, kunne ankes ved Ankestyrelsen.

Arbejdsskadestyrelsen holdt til i Skt. Kjelds Gård på Sankt Kjelds Plads på Ydre Østerbro i København.

Referanser
----------

1. ↑  «Arbejdsmarkedets Erhvervssikring». *Den Store Danske* **(dansk)**. Besøkt 27. april 2023.
2. ↑  Ledelsen Arkivert 10. august 2014 hos Wayback Machine.
3. ↑  Er du kommet til skade på arbejdet? Arkivert 26. juli 2013 hos Wayback Machine.

Eksterne lenker
---------------

* *Artikkelen mangler oppslag i Wikidata*

Portal: Danmark
En **arbejdsløshedskasse**, gjerne forkortet **a-kasse**, er en organisasjon i Danmark som tilbyr forsikring mot arbeidsledighet samt administrerer offentlige lover og regler på området. De fleste a-kasser er tilknyttet én eller flere tilsvarende fagforening(er).

Ytelser og tilbud
-----------------

A-kasser skal tilby en rekke ytelser og utføre en rekke lovbestemte oppgaver, blant annet:

* utbetaling av dagpenger, feriedagpenger, orlovsydelse til barnepass og etterlønn
* veiledningssamtaler
* innberetning til jobcentrene
* styrking av innsatsen for å bringe ledige i jobb

Mange a-kasser tilbyr dessuten rådgivning, kurs, med mere.

Finansiering
------------

Dagpenger og andre ytelser finansieres av medlemmene gjennom kontingenten (ca. 25 prosent) og via lønnsmottagernes innbetaling av arbeidsmarkedsbidrag. Dessuten betaler medlemmene selv administrasjonen. I motsetning til forsikringsselskaper kan a-kassene ikke tjene penger på aktivitetene, men er organisasjoner hvor medlemmene har sluttet seg sammen for å sikre seg mot arbeidsledighet.

Krav til a-kassen
-----------------

For å kunne utbetale dagpenger og andre ytelser skal a-kassen være statsgodkjent og oppfylle en rekke krav, blant annet til vedtekter og organisasjon. Pr. januar 2013 var det 26 statlig godkjente a-kasser, som var medlemmer av bransjeorganisasjonen AK-Samvirke. Pr. januar 2017 fantes det i Danmark 23 statlig godkjente a-kasser som var medlemmer AK-Samvirke, og 33 statlig godkjente arbejdsløshedskasser totalt.

Tilsynsmyndighet
----------------

A-kassenes tilsynsmyndighet var Arbejdsmarkedsstyrelsen under Beskæftigelsesministeriet. Arbejdsmarkedsstyrelsen ble fra 1. januar 2014 slått sammen med Styrelsen for Fastholdelse og Rekruttering til den nye Styrelsen for Arbejdsmarked og Rekruttering (STAR).

Se også
-------

* Arbetslöshetskassa

Referanser
----------

1. ↑  «Styrelsen for Arbejdsmarked og Rekruttering». *Den Store Danske (lex.dk)* **(dansk)**. Besøkt 27. april 2023. «Styrelsen for Arbejdsmarked og Rekruttering, STAR, styrelse under Beskæftigelsesministeriet med bl.a. arbejdsformidling og erhvervsvejledning som sagområde. | STAR oprettedes 1.1.2014 som erstatning for Arbejdsmarkedsstyrelsen og Styrelsen for Fastholdelse og Rekruttering.»
**Michiganmilitsen** var en løst organisert paramilitær organisasjon grunnlagt av Norman Olson fra Alanson i Michigan. Militsen ble grunnlagt i 1994 som et svar på angivelige innskrenkede borgerrettigheter fra føderaladministrasjonen. Militsen hadde en anti-føderal ideologi.

Militsens formelle navn var *Michigan Militia Corps* og var delt inn i fire divisjoner: 

1. Superior Michigan Regional Militia
2. Northern Michigan Regional Militia
3. Central Michigan Regional Militia
4. Southern Michigan Regional Militia

Militsen mistet støtte etter bombingen i Oklahoma City i 1995. Selv om ingen militsmedlemmer var innblandet, var den rådende oppfatning blant folk at militsen var innblandet. En påfølgende maktkamp gjorde at militsen ved årtusenskiftet i praksis har sluttet å fungere som en delstatsomfattende milits.

Militsen påstår selv den hadde et medlemskap på 10 000 på det høyeste. Satsningsområder var på paramilitær trening, redningsaksjoner og økt fokus på kritikk av føderale myndigheter og de Forente nasjoner.

Eksterne lenker
---------------

* Arkivert 20. juni 2005 hos Wayback Machine.
**Arbejdstilsynet** (**AT**) er den danske myndigheten på arbeidsmiljøområdet.

Arbejdstilsynet er en etat under Beskæftigelsesministeriet og har hovedkontor i Landskronagade på Ydre Østerbro i København. Tilsynet med virksomhetene skjer via tre regionale tilsynssentra. Arbejdstilsynet har i alt ca. 750 medarbeidere i januar 2012.

Arbejdstilsynet er en statlig organisation som ut fra arbejdsmiljøloven og tilhørende forskrifter skal sikre at arbeide utføres sikkerhets- og helsemessig forsvarlig, samt at man minimerer forekomsten av fysiske og psykiske risikofaktorer i arbeidsmiljøet. Fysiske risikofaktorer er for eksempel tunge løft i arbeidsoppgaver eller ensidig repeterende arbeide. Psykiske risikofaktorer kan eksempelvis være mobbing eller manglende innflytelse eller social støtte på arbeidet.

Arbejdstilsynet fører tilsyn på alle danske arbeidsplasser hvor det vurderes nødvendig, enten uanmeldt på stikkprøvebasis eller etter direkte oppfordringer, og de har i mange tilfelle mulighet for å lukke en arbeidsplas som ikke lever opp til gjeldende krav, eller stoppe arbeidet inntil det kan utføres fullt forsvarlig.

Eksterne lenker
---------------

* Offisielt nettsted Rediger på Wikidata

* (en) Offisielt nettsted Rediger på Wikidata

* (kl) Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** ISNI
 |
**Lov om rettens pleje** (korttittel: **retsplejeloven**) er en dansk lov om domstolenes, politiets og påtalemyndighetenes struktur, om betingelser for å bli og fungere som advokat, samt reglene for domstolenes behandling av sivile saker og straffesaker, om inndrivelse av gjeld ved fogderetten, samt reglene for politiets etterforskning av forbrytelser. Retsplejeloven inneholder også regler om innsyn i dommer og andre domstolsavgjørelser.

Den første grunnloven fra 1849 inneholdt bestemmelser om at rettspleien skulle adskilles fra forvaltningen, og at det så snart og så vidt som mulig gjennomføres offentlighet og muntlighet i hele rettspleien. Tross disse løfteparagrafer ble retsplejeloven først vedtatt i 1916, og den trådte i kraft den 1. oktober 1919.

Siden 1919 er retsplejeloven endret et utall av ganger, og det er meget få bestemmelser som har forblitt uendret siden 1919. Endringene gjennomføres typisk på grunnlag av forslag fra enten Strafferetsplejeudvalget for så vidt angår reglene om politiets etterforskning av forbrytelser, herunder reglene om anholdelse, varetektsfengsling og betingelsene for å anvende de forskjellige etterforskningsmidler (ransakning, beslagleggelse, telefonavlytting etc.) eller Retsplejerådet for så vidt angår reglene om rettsvesenets organisasjon og reglene om domstolsbehandling av sivile saker og straffesaker.

Se også
-------

* Militær retsplejelov

Eksterne lenker
---------------

* LBK nr 1063 af 17/11/2011 – Bekendtgørelse af lov om rettens pleje

Portal: Danmark
**Hans Iversen** (født 1617, død 1668) var en norsk trelasthandler, skipsreder og godseier fra Skien. Han endte som «sin tids rikeste mand i Skien» og var også rådmann i byen. Hans eide et stort jordegods i Skiensdistriktet. Han var barnebarn av Jørgen von Ansbach og tilhørte 1600-tallets fremste slektskrets i Skiensdistriktet.

Øystein Rian skriver: «Margrethe Ansbach og Iver Christensens sønn Hans Iversen (1617–1668) ble ikke fogd, men videreførte fedrenes store kjøpmannskap og stod i forretningsforbindelse med lensherrer og andre adelsmenn. Han hadde i en årrekke sete som rådmann i Skien byråd, og han var sin generasjons rikeste Skiens-kjøpmann.»

Hans Iversen var far til godseier og lagmann i Skien Iver Hansen (ca. 1645–1693), som var gift med Maren Clausdatter (1659–1716), datter av lagmann Claus Andersen og søster av Anne Clausdatter. Han var også far til trelasthandler, skipsreder og rådmann i Skien Gjert Hansen (1652–1733).

Referanser
----------

1. ↑  Jon Lauritz Qvisling (1921), *Gjerpen: En Bygdebok: Gaardshistorie I*, s. 76–77
2. ↑  Øystein Rian, *Bratsberg på 1600-tallet: stat og samfunn i symbiose og konflikt*, s. 109, Universitetsforlaget, 1997
3. ↑  S. H. Finne-Grønn: «Jørgen v. Ansbach, Engel Jensen og slegten Klouman». *Norsk Personalhistorisk Tidsskrift* vol. 1 (1910) s. 357
**Hans Howaldt** (født 12. november 1888 i Kiel, død 6. september 1970 i Bad Schwartau) var en tysk marineoffiser som deltok i første- og andre verdenskrig. Han var også en aktiv konkurranseseiler og deltok i de olympiske leker 1936 i Berlin.

Howaldt var en høyt dekorert ubåtkommandør i Kaiserliche Marine under første verdenskrig. Under hans kommando stod ubåter som opererte i det meste i Den engelske kanal og som senket 76 skip på rundt 150 000 tonn. Han mottok Jernkorset i begge klasser for sin innsats. Han deltok også i andre verdenskrig, da som kaptein på en stor minelegger og kommandant for en gruppe mineleggere som opererte i Østersjøen, Kattegat og Skagerak. Han ble i løpet av krigen forfremmet til Kapitän zur See (tilsvarer oberst i hæren).

Han vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene ble avviklet utenfor Kiel i perioden 4. til 12. august 1936. Mannskapet på «Germania III» var Howaldt, Felix Scheder-Bieschin, Alfried Krupp von Bohlen und Halbach, Eduard Mohr, Fritz Bischoff og Otto Wachs.

OL-medaljer
-----------

* 1936 Nazi-Tysklands flagg Berlin – Bronse Bronse i seiling, 8-metersklassen Nazi-Tysklands flagg Tyskland

Eksterne lenker
---------------

* (en) Hans Howaldt – Olympedia Rediger på Wikidata

* (en) Hans Howaldt – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND
 |
**École nationale d'administration** (**ENA**) er en fransk høyskole som særlig utdanner ledere for den franske statsadministrasjonen. Den ble grunnlagt i 1945. Det er en av Frankrikes fremste eliteskoler, og de som har studert der kalles *énarques*, enarker.

Skolen lå tidligere i Paris, men er nå i all hovedsak flyttet til Strasbourg nær den tyske grensen for å understreke dens europeiske dimensjon og som ledd i en desentraliseringspolitikk. Statsminister Édith Cresson fikk igjennom at høyskolen skulle flyttes i 1992, og flyttingen skjedde gradvis frem til 2005.

ENA har sterkt preget fransk politikk og industri, og enarkene blir ofte kritisert for å monopolisere høye posisjoner og være arrogante og teknokratiske. Valéry Giscard d'Estaing, Jacques Chirac, Alain Juppé, Lionel Jospin, Jean-Claude Trichet og Dominique de Villepin har alle begynt sin karrière ved ENA.

Av omkring 3 000 kvalifiserte søkere tas årlig opp 120. De forplikter seg til å arbeide minst ti år i den franske statstjenesten. Alle tidligere enarker (pt. ca. 5 500) er oppført i fortegnelsen *annuaire*.

ENA tar også opp et antall utenlandske studenter, de fleste av disse er tyske.

Referanser
----------

1. ↑   www.couperin.org[Hentet fra Wikidata]
2. ↑   www.dfh-ufa.org, besøkt 27. oktober 2020[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) École nationale d'administration (France) – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** ISNI **·** BNF **·** BNF (data) **·** SUDOC
 |
**Retrogardismen** i Skandinavia er en kunstbevegelse inspirert av de skånske poetene Clemens Altgård og Håkan Sandell (1962–), som i 1995 forfattet boken *Om retrogardism*. I bokens to essayer hevdes en dynamisk "nytradisjonell" diktkunst, under mottoet *tradisjon er fornyelse*. Ordet "retrogardisme" ble opprinnelig anvendt av det slovenske kunstnerkollektivet Neue Slowenische Kunst, en bevegelse som hadde visse fellestrekk med den skandinaviske retningen.

Strømningen fikk i 1997 uttrykk gjennom tidsskriftet Aorta, senere også gjennom tidsskriftet Kilden, og levde videre blant annet gjennom utgivelsen av antologier på Carl Forsbergs Bokförlag, samt i det nyfigurative malermiljøet i Oslo, hvor billedkunstneren Christopher Rådlund (1970–2022) ved Frie Kunster var blant initiativtagerne. Innen musikken har den norske komponisten Marcus Paus (1979–) blitt regnet som en av eksponentene for retrogardismen.

Retrogardistisk litteratur
--------------------------

* 1995 – *Om retrogardism*, essayer av Håkan Sandell og Clemens Altgård (Ellerströms förlag)
* 2000 – *Från ormbädden*, poesi (Carl Forsbergs Bokförlag)
* 2002 – *Metro nord : en skandinavisk diktantologi*, poesi. Medvirkende: Michael Economou, Carl Forsberg, Ulrikka Gernes, Kennet Klemets, Eirik Lodén, Niels Lyngsø, Annika B. Myhr, Håkan Sandell, Ronny Spaans og Anders Ödman. (Carl Forsbergs Bokförlag)
* 2005 – *Urblå natt : den 3:e retrogardistiska diktantologin*, poesi. Medvirkende: Bill Coyle, Serge van Duijnhoven, Carl Forsberg, Ulrikka Gernes, Eirik Lodén, Annika B. Myhr, Mikolaj Orlinski, Håkan Sandell, Ronny Spaans og Anders Ödman. (Carl Forsbergs Bokförlag)

Eksterne lenker
---------------

* Les mer på www.retrogarde.org (svenskspråklig)
* *Tilbake til fremtiden*, artikkel i Morgenbladet
* Bloggen "Anark" analyserer retrogardisme og tidsskriftet Aorta i ett av innleggene Arkivert 28. september 2007 hos Wayback Machine. (svenskspråklig)